**Agenția Națională pentru Arii Naturale Protejate**

Nr. ............. / ...................................

REFERAT DE APROBARE

Agenția Națională pentru Arii Naturale Protejate, în calitate de autoritate responsabilă pentru administrarea ariilor naturale protejate, transmite spre promovare proiectul de Ordin al ministrului mediului, apelor și pădurilor pentru aprobarea Metodologiei de atribuire în administrare a ariilor naturale protejate prevăzute la art. 18 alin. (4) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

Prezentul proiect de ordin îmbunătățește cadrul legal existent pentru administrarea ariilor naturale protejate, respectiv abrogă Ordinul nr. 1447/2017 privind aprobarea Metodologiei de atribuire în administrare și custodie a ariilor naturale protejate, publicat în Monitorul Oficial al României, Partea I, nr. 1006 din 19 decembrie 2017.

Ordinul cuprinde în anexă Metodologia privind modul de atribuire în administrare a ariilor naturale protejate, conform art. 18 alin. (4) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

Având în vedere cele de mai sus, supunem spre analiză și aprobare proiectul de Ordin al ministrului mediului, apelor și pădurilor pentru aprobarea Metodologiei de atribuire în administrare a ariilor naturale protejate.

*Cu stimă,*

 **Președinte**

**Adi CROITORU**

Întocmit,

Gheorghe HERIȘANU - Consilier